**ADATKEZELÉSI TÁJÉKOZTATÓ**

az „ipolydamásdi Oktatási Központ bútorainak és felszereléseinek beszerzése, RE-CREATION SKHU/1802/3.1/045” c. ajánlattételi eljáráshoz

Ipolydamásd Község Önkormányzata (a továbbiakban: Adatkezelő) ezúton tájékoztatja az Ajánlattevőt a tárgyban kezelt személyes adatokról, a személyes adatok kezelése körében követett gyakorlatáról, a személyes adatok védelme érdekében tett intézkedéseiről, valamint az érintettek jogai gyakorlásának módjáról és lehetőségeiről. Jelen adatkezelési tájékoztató az Európai Parlament és Tanács (EU) 2016/679 rendelete (a továbbiakban: GDPR) rendelkezéseinek történő megfelelés céljából készült.

*1. Az adatkezelő*

Az ajánlattételi eljárás során megadott személyes adatok kezelője az adatkezelő (postai cím: 2631 Ipolydamásd, Fő u. 85., +36 30 445 5541), továbbá az Ipolydamásdi Önkormányzati Hivatal ügyintézői.

Az adatkezelő kapcsolattartója: Rományik Ferenc, polgármester, +36 30 445 5541, [ipolyikszt@gmail.com](mailto:ipolyikszt@gmail.com)).

*2. Az adatkezelés jogalapja, célja a kezelt adatok forrása*

|  |  |  |
| --- | --- | --- |
|  | Az adatkezelés jogalapja | Az adatkezelés célja |
| Az ajánlat benyújtása vonatkozásában | A megadott adatok kezelésére a GDPR 6. cikk (1) bekezdés a) pontja alapján az érintett – előzetes tájékoztatását követő – hozzájárulása alapján kerül sor. | „ipolydamásdi Oktatási Központ bútorainak és felszereléseinek beszerzése, RE-CREATION SKHU/1802/3.1/045” c. ajánlattételi eljárással kapcsolatos ügyintézés |
| A nyertes ajánlattevővel kötendő szerződés vonatkozásában | A megadott adatok kezelése a GDPR 6. cikk (1) bekezdés b) pontja alapján szerződés megkötésének előkészítése. | Az adatok kezelésének célja szerződés megkötése a nyertes ajánlattevővel |

*3. A kezelt adatok köre, az adatkezelés időtartama*

|  |  |  |
| --- | --- | --- |
|  | Kezelt adatok köre | Adatkezelés időtartama |
| Az ajánlat benyújtása vonatkozásában | Az ajánlattételi eljárás során kezelt adatok:  a szervezet képviselőjének családi és utóneve, telefonszáma, email címe | Adatkezelő az ajánlattevő által megadott személyes adatokat az Adatkezelőre vonatkozó iratmegőrzési kötelezettség időtartamával megegyező időszakra kezeli. |
| A nyertes ajánlattevővel kötendő szerződés vonatkozásában | a szervezet képviselőjének családi és utóneve, telefonszáma, email címe | Adatkezelő az ajánlattevő által megadott személyes adatokat az Adatkezelőre vonatkozó iratmegőrzési kötelezettség időtartamával megegyező időszakra kezeli. |

*4. Az adatokhoz történő hozzáférés és az adatbiztonsági intézkedések*

Az érintettek által megadott személyes adatok kezelésére kizárólag – feladatkörükben eljárva, feladataik ellátása érdekében – az Adatkezelőnek az ügyintézés lebonyolításában részt vevő munkatársai jogosultak.

Az adatok kezelése e-mailen, papíralapon, valamint számítógépen elmentve történik, olyan módon, hogy mind a papíralapú, mind az elektronikus iratokhoz kizárólag az erre feljogosított munkatársak férnek hozzá. A papíralapon tárolt személyes adatok őrzési helye az Adatkezelő cím: 2631 Ipolydamásd, Fő u. 85. szám alatti székhelye.

Az elektronikus formában kezelt adatok vonatkozásában az Adatkezelő belső szabályzataiban foglalt intézkedésekkel gondoskodik a megadott személyes adatok védelméről, többek között a jogosulatlan hozzáférés, megváltoztatás ellen.

*5. Az érintett adatkezeléssel kapcsolatos jogai*

a) Az érintett hozzáférési joga a kezelt személyes adataihoz:

Az érintett tájékoztatást kérhet a kezelt személyes adatairól, az adatok forrásáról, az adatkezelés céljáról, jogalapjáról, időtartamáról, az adatfeldolgozó nevéről, címéről és az adatkezeléssel összefüggő tevékenységéről, az esetlegesen bekövetkezett adatvédelmi incidens körülményeiről, hatásairól és az elhárítására megtett intézkedésekről, továbbá adattovábbítás esetén annak jogalapjáról és címzettjéről.

b) A kezelt személyes adatok helyesbítése:

Az érintett kérheti személyes adatainak helyesbítését, amennyiben azok nem felelnek meg a valóságnak, pontatlanok vagy kiegészítésre szorulnak.

c) Az érintett joga személyes adatai korlátozásához:

Amennyiben az érintett a kezelt személyes adatai pontosságát vitatja, ennek ellenőrzéséig az érintett személyes adatai – kérésére – korlátozásra kerülnek. Amennyiben az adatkezelésre a 3. alpontban előírt megőrzési határidő eltelt vagy az adatkezelés jogellenes, a kezelt személyes adatok törlésre kerülnek, azonban az érintett jogi igények előterjesztése, érvényesítése vagy védelme céljából kérheti, hogy az adatainak törlése helyett azokat az Adatkezelő tovább tárolja. Erre vonatkozó igény írásban, postai úton megküldött kérelemmel terjeszthető elő az igény érvényesítésének, és a kért további tárolási időnek a megjelölésével.

A fentiekkel kapcsolatos kérelmeket az 1. alpontban megjelölt e-mail címre lehet előterjeszteni.

A kezelt személyes adatokról való tájékoztatást, a helyesbítést, a törlést (adatkezelésre vonatkozó hozzájárulás visszavonását), a korlátozást és az adathordozhatóságot az Adatkezelő a kérelem beérkezésétől számított harminc napon belül teljesíti, vagy amennyiben ez nem lehetséges, akkor annak akadályáról – az elutasítás ténybeli és jogi indokainak megjelölésével – értesíti az érintettet a jogorvoslati lehetőségekre vonatkozó tájékoztatóval együtt.

*6. Az érintett adatkezeléssel kapcsolatos jogérvényesítési lehetősége*

Az érintett az általa tapasztalt jogellenes adatkezelés esetén elsősorban az Adatkezelőhöz, mint személyes adatainak kezelőjéhez fordulhat a jogsérelem orvoslása érdekében, illetve vizsgálatot kezdeményezhet a Nemzeti Adatvédelmi és Információszabadság Hatóságnál (NAIH) vagy bírósághoz fordulhat.

A NAIH-nál (1125 Budapest, Szilágyi Erzsébet fasor 22./C, ugyfelszolgalat@naih.hu) bejelentéssel bárki vizsgálatot kezdeményezhet arra hivatkozással, hogy személyes adatai kezelésével kapcsolatban jogsérelem következett be, vagy annak közvetlen veszélye fennáll.

Aki úgy véli, hogy az Adatkezelő adatkezelése következtében sérültek a jogai, bírósághoz fordulhat. A bíróság az ügyben soron kívül jár el. A perre a Fővárosi Törvényszék (1055 Budapest, Markó u. 27.) az illetékes, azonban a per az azt kezdeményező személy választása szerint az ő lakóhelye vagy tartózkodási helye szerinti bíróság előtt is megindítható.

**ÜZLETI TITOKRA VONATKOZÓ RENDELKEZÉSEK**

Az információs önrendelkezési jogról és az információszabadságról az 2011. évi CXII. törvény 26.§ (1) bekezdése és 32.§-a alapján Adatkezelő közfeladatot ellátó szervnek minősül.

Az Adatkezelő, mint közfeladatot ellátó szerv a feladatkörébe tartozó ügyekben – így az önkormányzati vagyon kezelésére vonatkozóan – köteles elősegíteni és biztosítani a közvélemény pontos és gyors tájékoztatását.

A törvény 27. § (3) alapján közérdekből nyilvános adatként nem minősül üzleti titoknak a helyi önkormányzati költségvetés felhasználásával kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz - így különösen a védett ismerethez - való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve, hogy ez nem akadályozza meg a közérdekből nyilvános adat megismerésének lehetőségét.

Ajánlattevő köteles az Adatkezelővel fennálló jogviszonnyal összefüggő és a törvény 27. § (3) bekezdés alapján közérdekből nyilvános adatra vonatkozóan - erre irányuló igény esetén - bárki számára tájékoztatást adni. A tájékoztatási kötelezettség a közérdekből nyilvános adatok nyilvánosságra hozatalával vagy a korábban már elektronikus formában nyilvánosságra hozott adatot tartalmazó nyilvános forrás megjelölésével is teljesíthető.