**Tárgy:** Ajánlattételi felhívás – Az ipolydamásdi Oktatási Központ bútorainak és felszereléseinek beszerzése, RE-CREATION SKHU/1802/3.1/045

**AJÁNLATTÉTELI FELHÍVÁS**

1. **Az ajánlatkérő adatai:**

Ajánlatkérő neve: Ipolydamásd Község Önkormányzata

Ajánlatkérő székhelye: 2631 Ipolydamásd, Fő utca 85.

Adószám (HU): 15441805-1-13

Ajánlatkérő e-mail címe: [hivatal@ipolydamasd.hu](mailto:hivatal@ipolydamasd.hu)

Az INTERREG V-A Szlovákia-Magyarország Együttműködési Program keretében támogatott RE-START c. akcióterven belül megvalósuló RE-CREATION projektben részt vevő Ipolydamásd Község Önkormányzata a projektben vállalt tevékenységek végrehajtásához (oktatási központ létrehozása) eszközöket szerez be.

1. **Az ajánlattételi felhívás tárgya, leírása**

Jelen ajánlattételi felhívás célja az újonnan elkészült Ipolydamásdi Oktatási Központ részére eszközök beszerzése (adásvétele) a mellékelt eszközlista alapján (1. sz. melléklet – ajánlattételi lap). Feladat a meghatározott eszközök szállítása, adott esetben beszerelése, üzembe helyezése.

A beszerzés tárgyának egyértelmű és közérthető meghatározása érdekében az Ajánlatkérő meghatározott gyártmányú eszközökre/eszköztulajdonságra hivatkozik egyes tételek esetében. A megnevezés csak az eszköz jellegének egyértelmű meghatározása érdekében történt. A jelen ajánlattételi felhívásban megnevezett paramétereknek megfelelő vagy azzal egyenértékű eszközök megajánlhatók, de alacsonyabb színvonalú nem (a megadott tulajdonságok, típusok az ajánlatkérő szerinti ideális megoldást jelenti, de ajánlatot tenni lehet ezzel egyenértékű, minőségű és műszaki adataiban hasonló jellemzőkkel rendelkező egyéb berendezésekre is). Ajánlatkérő az egyenértékűséget az általa a meghatározott paraméterek tekintetében vizsgálja. Ajánlatkérő akkor tekinti egyenértékűnek az ajánlattevő által megajánlott eszközöket, amennyiben az minőségben és műszaki adataiban egyenértékű jellemzőkkel rendelkezik az ajánlatkérő által előírt eszközökkel. Ez esetben Ajánlattevőnek jeleznie kell az ajánlatában (meghagyva az eredeti sort, alá egy új sor beszúrásával dőlt vagy vastag betűvel beleírva a megajánlandó terméket) a típusmódosulást.

Ennek alátámasztása érdekében Ajánlatkérő szükség szerint igazolást kérhet be a nyertes Ajánlattevőtől.

Nyertes ajánlattevő kötelezettsége az eszközök a teljesítési helyre történő leszállítása (értve ez alatt a fuvarozást/fuvaroztatást) és átadása és tulajdonába adása. Nyertes ajánlattevő köteles az ajánlatkérő számára új, azaz korábban senki által nem használt, rendeltetésszerű használatra alkalmas eszközöket rendeltetésszerű használatra alkalmas módon szállítani.

1. **Teljesítési feltételek**

Teljesítés helye: 2631 Ipolydamásd, Fő utca 16.

Teljesítés határideje: az adásvételi szerződés megkötésétől számított 45 nap. Nyertes ajánlattevő előteljesítésre jogosult.

Nyertes ajánlattevő az eszközök átadását és az átadott eszközökkel kapcsolatos, jelen ajánlattételi felhívásban meghatározott követelmények teljesítését – az ajánlatkérő hozzájárulásával – több részletben is teljesítheti azzal, hogy a nyertes ajánlattevő a megajánlott eszközöket legfeljebb két csoportra bontva, azaz legfeljebb két részteljesítés keretében szállíthatja. E több részletben történő teljesítés esetén a jelen ajánlattételi felhívásban meghatározott átadás-átvételi eljárásokat külön-külön kell lefolytatni.

Ajánlatkérő az átvételre felajánlott eszközöket mennyiségi átvételi eljárás (első szakasz) és minőségi átvételi eljárás (második szakasz) alá vonja.

A mennyiségi átvételi eljárásról Felek mennyiségi átvételi jegyzőkönyvet vesznek fel. Ajánlatkérő köteles a mennyiségi átvételi eljárást annak megkezdése napján lefolytatni. A minőségi átvételi eljárás során az Ajánlatkérő az általa meghatározott ellenőrzéseket végzi el az eszközökre vonatkozóan. Ajánlatkérő kizárólag hibátlan eszközöket vesz át. A teljesítés során a leszállított eszközök minőségi átvételének lezárásáról átadás-átvételi jegyzőkönyv felvételére kerül sor. A minőségi átadás-átvételi eljárást a mennyiségi átadás-átvételtől számított 2 munkanapon belül le kell folytatni. A mennyiségi és a minőségi átadás-átvételi eljárás egyazon átadás-átvételi eljárás keretében is lefolytatható.

A sikeres minőségi átvételi eljárás feltétele, hogy nyertes ajánlattevő a minőségi átvételi jegyzőkönyv felvételétől számított 5 munkanapon belül javítja/cseréli az adott eszközre vonatkozóan esetlegesen feltárt hibákat, a javítás/csere tényét jelenti az ajánlatkérőnek és az eszközt átvételre felajánlja. Amennyiben Ajánlatkérő hiba kijavítását/cserét nem fogadja el, vagy újabb hibát állapít meg, úgy nyertes ajánlattevő ennek a hibá(k)nak a kijavítását az elvárható legrövidebb időn belül köteles megkezdeni, és az eszközt átvételre felajánlani.

A tulajdonszerzés időpontja a lényeges hibát, rendeltetésszerű használatot nem tartalmazó minőségi átvételi jegyzőkönyv aláírásának időpontja.

Nyertes ajánlattevő köteles átadni a teljesítés során az eszközök kezelési útmutatóit és valamennyi, a rendeltetésszerű használathoz szükséges egyéb dokumentumot (ahol ez releváns). Az átadás elektronikus úton, illetve interneten elérhető dokumentumokra való hivatkozással is teljesíthető.

1. **Kellékszavatosság**

A beszerzésre kerülő eszközökre a Ptk. általános kellékszavatossági szabályai érvényesek.

1. **Fizetési feltételek**

Az ajánlattevő által az ajánlatban megadott ár a megrendelés teljesítése során kötött, vagyis az Ajánlattevők semmilyen formában és semmilyen hivatkozással nem tehetnek változó árat tartalmazó ajánlatot.

Az ajánlattevők csak magyar forintban (HUF) tehetnek ajánlatot és a szerződéskötés valutaneme is csak ez lehet. Az ajánlati árnak tartalmaznia kell mindazokat a költségeket, amelyek az ajánlat tárgyának eredményfelelős megvalósításához, az ajánlati feltételekben rögzített feltételek betartásához szükségesek, így többek között minden illetéket, díjat.

A vételár tartalmazza az adásvétel és a szállítás teljesítésével kapcsolatos összes költséget, (függetlenül annak formájától és forrásától, pl. vám, különböző díjak és illetékek stb.) amelyen felül a nyertes ajánlattevő egyéb címen sem díjazásra, sem költségtérítésre nem tarthat igényt.

Az ellenérték kiegyenlítése – a teljesítés igazolását követően – magyar forintban (HUF), a nyertes ajánlattevőnek a megjelölt bankszámlájára történő átutalással történik, a számla kiállításától számított 30 napon belül.

Ajánlatkérő a nyertes ajánlattevő részére részszámlázási lehetőséget biztosít a fentiekben ismertetett, több részletben történő teljesítés lehetőségével összhangban (legfeljebb 2 részszámla). Ebben az esetben a részteljesítéssel érintett vételár összegét a szerződésszerűen teljesített, átadott-átvett eszközök egységára alapján kell megállapítani.

Ajánlatkérő a vételár 30%-ának megfelelő előleg igénylésének lehetőségét biztosítja.

1. **Szerződést biztosító mellékkötelezettségek**

*Késedelmi kötbér*

Nyertes ajánlattevő, amennyiben olyan okból, amiért felelős (Ptk. 6:186. §), a teljesítési határidőt nem tartja be (késedelem), késedelmi kötbér fizetésére köteles. A kötbér mértéke a késedelemmel érintett eszközök nettó ellenértékének 0,5%-a naponta. A késedelemi kötbér maximális mértéke késedelemmel érintett eszközök nettó ellenértéke 15%-a. A 10 napot meghaladó késedelem esetén Ajánlatkérő jogosult a szerződést azonnali hatállyal felmondani/elállni, amely okán nyertes ajánlattevő a meghiúsulási kötbérfizetésre lesz kötelezett.

*Meghiúsulási kötbér*

Amennyiben olyan okból, amiért Nyertes ajánlattevő felelős (Ptk. 6:186. §) a szerződés teljesítése meghiúsul, köteles nyertes ajánlattevő az ajánlatkérőnek a késedelemmel érintett eszközök nettó ellenértéke 20%-nak megfelelő meghiúsulási kötbért megfizetni.

1. **Kizáró okok**

Az eljárásban nem lehet ajánlattevő, aki végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy adószámát bármilyen okból törölték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van.

1. **Az ajánlattal kapcsolatos információk**

Az ajánlatnak tartalmaznia kell

1. az ajánlattevő megnevezését, székhelyét, (postacímét, amennyiben az eltér a székhelytől), egyéb elérhetőségeit, cégjegyzékszámát és/vagy adószámát);
2. az ajánlat kiállításának és érvényességének dátumát;
3. az ajánlatkérés tárgyára vonatkozó árajánlatot;
4. a projekt azonosítószámát: RE-CREATION SKHU/1802/3.1/045

Ajánlatkérő lehetőséget biztosít közös ajánlattételre. Közös ajánlattétel esetén az ajánlattételi lapon (az ajánlattevői adatok táblázat többszörözésével, valamint külön nyilatkozatban) utalni kell az ajánlattételi szándékra, s meg kell nevezni a közös ajánlattevőket. Az ajánlattevők kötelesek maguk közül egy, az eljárásban a közös ajánlattevők nevében eljárni jogosult képviselőt megjelölni, és az erről szóló közös nyilatkozatot benyújtani. A közös ajánlattevők az ajánlattételi laphoz mellékelt nyilatkozatot kötelesek benyújtani, amely tartalmazza az ajánlatban vállalt kötelezettségek megosztásának ismertetését. A közös ajánlattevők a vállalt valamennyi kötelezettség teljesítéséért egyetemleges kötelezettséget kell vállalniuk.

1. **Hiánypótlás**

Ha az Ajánlattevő az ajánlatot hibásan, hiányosan nyújtotta be, és a hibák, hiányosságok olyan jellegűek, hogy azok a hiánypótlás során pótolhatók, Ajánlatkérő a megfelelő határidő kitűzésével – a hibák, hiányosságok egyidejű megjelölése mellett –az Ajánlattevőt hiánypótlására hívja fel. Ha az Ajánlattevő a hiánypótlási eljárás során az ajánlatot ismételten hiányosan, hibásan nyújtja be, az ajánlat elutasításra kerül.

1. **Az ajánlat elbírálásának szempontja**

Ajánlatkérő az ajánlatokat a legalacsonyabb összegű ellenszolgáltatás alapján bírálja el. Ajánlatkérő az ajánlattételi, illetve a hiánypótlási felhívásban előírtak szerint, továbbá az ajánlatban, valamint a hiánypótlásban foglaltak alapján dönt. Ajánlatkérő felhívja az Ajánlattevők figyelmét, hogy az Ajánlatkérő részéről történő kötelezettségvállalás a nyertes Ajánlattevővel adásvételi szerződés útján történik.

Részajánlattételre jelen ajánlattételi eljárásban nincs lehetőség.

A beérkezett ajánlatok elbírálásáról és Ajánlatkérő döntéséről az Ajánlattevők írásbeli értesítést kapnak.

1. **Az ajánlatok érvényessége**

Az ajánlattételi, valamint a hiánypótlási felhívásban meghatározott feltételeknek mindenben megfelelően, megadott határidőn belül az Ajánlattevőtől érkező ajánlat.

1. **Közreműködő (alvállalkozó) bevonása**

Ajánlattevő a teljesítésbe közreműködőt (alvállalkozót) is bevonhat. Ebben az esetben az ajánlattételi lap „Megjegyzések” rovatában kell feltüntetni a már ismert közreműködőket, illetve a közreműködők által teljesítendő részt. Ha a közreműködő az ajánlattétel időpontjában nem ismert, legkésőbb a megrendelés során szükséges nyilatkozni a közreműködő személyéről.

Közreműködő igénybevétele esetén a kifizetés rendje az alábbiak szerint történik:

a) Nyertes ajánlattevő (szállító) a számla benyújtásával egyidejűleg nyilatkozik arról, hogy a teljesítésbe bevont alvállalkozók (név, székhely megadásával) egyenként mekkora összegre jogosultak az ellenszolgáltatásból;

b) Szállító az általa kiállított számlában részletezi az alvállalkozói teljesítés, valamint a saját teljesítés mértékét;

c) Szállító a számla benyújtásakor igazolja (bankszámlakivonat, igazolás), hogy az alvállalkozói részt kifizette;

d.) amennyiben Szállító a számla benyújtásáig nem, vagy nem teljes egészében fizette ki az alvállalkozói teljesítés összegét, úgy Megrendelő először a ki nem fizetett alvállalkozói teljesítés összegét fizeti ki a számla kézhezvételét követő tizenöt napon belül Szállító;

e) Szállító - amennyiben erre korábban még nem került sor - haladéktalanul kiegyenlíti az alvállalkozók számláit, vagy az alvállalkozóval kötött szerződésben foglaltak szerint az alvállalkozói díj egy részét visszatartja;

f) Szállító átadja Megrendelőnek az alvállalkozói követelések teljes körű kiegyenlítését igazoló átutalások igazolásainak másolatait;

g) Megrendelő a Szállító saját teljesítésének összegét az e) pont szerinti dokumentumok beérkezését követő tizenöt napon belül átutalja a Szállítónak.

h) ha a Szállító az e) vagy az f) pont szerinti kötelezettségét nem teljesíti, az ellenszolgáltatás fennmaradó részét Megrendelő visszatartja, és az akkor illeti meg a Szállítót, ha igazolja, hogy a d) vagy az e) pont szerinti kötelezettségét teljesítette, vagy hitelt érdemlő irattal igazolja, hogy az alvállalkozó nem jogosult az ajánlattevő által az a) pont szerint bejelentett összegre vagy annak egy részére.

1. **Szellemi tulajdonra vonatkozó rendelkezések**

Nyertes ajánlattevőnek köteles szavatolnia, hogy a megajánlott eszközök kizárólagos tulajdonosa a nyertes ajánlattevő, azon harmadik személynek nem áll fenn olyan joga, amely az Ajánlatkérő korlátozástól mentes tulajdonszerzését akadályozná vagy kizárná.

1. **Az ajánlat benyújtásának határideje, módja:**

**Az ajánlatok benyújtásának határideje: 2023. április 6.**

Az ajánlattevőnek részletes árajánlatot kell tennieaz **1. melléklet** alapján. Az egységárakat magyar forintban kell megadni. A tételekhez tartozó egyes nettó egységárakat fel kell szorozni az adott tételhez tartozó mennyiséggel, majd összesíteni kell (az Excel képletezése ezt automatikusan elvégzi).

Ajánlatát kérem, szíveskedjen 1 példányban, a szervezet cégjegyzésre jogosult képviselője által cégszerűen aláírva az Ajánlatkérő részére szkennelve vagy minősített elektronikus aláírással ellátva, e-mail, útján megküldeni, vagy az ajánlatkérő székhelyén személyesen benyújtani. Személyes benyújtás esetén az ajánlatok átadás-átvételéről jegyzőkönyv kerül felvételre.

E-mail: [hivatal@ipolydamasd.hu](mailto:hivatal@ipolydamasd.hu) vagy [ipolyikszt@gmail.com](mailto:ipolyikszt@gmail.com)

1. **Az ajánlattétellel kapcsolatos egyéb feltételek, információk:**

Kérdéseikkel, észrevételeikkel kapcsolatban az alábbi elérhetőségeken kaphatnak felvilágosítást:

|  |  |
| --- | --- |
|  | Név: Rományik Ferenc, polgármester  Tel.: 06 30 445 5541  E-mail: [ipolyikszt@gmail.com](mailto:ipolyikszt@gmail.com) |

Kérem, hogy az ajánlatában azokat az esetleges egyéb feltételeket is jelölje meg, melyeket Ajánlattevő a teljesítéshez nélkülözhetetlennek tart.

Az ajánlatok összeállításával és benyújtásával kapcsolatban felmerült összes költség az Ajánlattevőt terheli.

Amennyiben Ajánlattevő nem teljesíti az ajánlattételi, valamint a hiánypótlási felhívásban előírtakat, Ajánlatkérő ajánlatát érvénytelennek nyilvánítja.

Ajánlatkérő fenntartja magának a jogot, hogy az eljárást – annak bármely szakaszában – indokolás nélkül eredménytelennek nyilvánítsa.

Ajánlattevő az ajánlat benyújtásával – kifejezett nyilatkozat hiányában is – elfogadja a jelen ajánlattételi felhívásban foglaltakat.

Ajánlattevő az ajánlat benyújtásával kijelenti, hogy az ajánlattétel tárgyát képező szolgáltatások nyújtására alkalmas és arra jogosultsággal rendelkezik.

Az ajánlattevő az ajánlat benyújtásával hozzájárul ahhoz, és szavatol azért, hogy a vonatkozó hazai, nemzetközi, továbbá európai uniós jogszabályok, elsősorban az információs önrendelkezési jogról és az információszabadságról szóló 2011. évi CXII. törvény, illetve a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendelet előírásainak megfelelően jelen ajánlattételi eljárással kapcsolatos valamennyi tevékenység, eljárás során átadott dokumentumokban feltüntetett személyek kifejezetten hozzájárultak személyes adataiknak az Ajánlatkérő által az ajánlattételi eljárással kapcsolatos kezeléséhez, illetve ezen adatok vonatkozásában az Ajánlatkérő jogszabályokban foglalt közzétételi kötelezettségének teljesítéséhez.

Ipolydamásd, 2023. március 28.

|  |
| --- |
| Rományik Ferenc  polgármester  Ipolydamásd Község Önkormányzata |

1. melléklet: Ajánlattételi lap – műszaki tartalommal

2. melléklet: Adatkezelési tájékoztató